
»IZ MOČNIH KORENIN V MOGOČNO DREVO«

OŠ Kanal je kot ena od tridesetih razvojnih šol vključena v projekt POGUM (**PO**djetnost **G**radnik za**U**panja **M**ladih), ki poteka v sklopu razpisa **Znanje, spretnosti in vseživljenjsko učenje za boljšo zaposljivost** in traja od 3.2.2017 do 31.8.2022.

V okviru projekta bodo učenci skozi različne dejavnosti krepili kompetence INOVATIVNOSTI, SAMOINICIATIVNOSTI, USTVARJALNOSTI, ODGOVORNOSTI… (zapisane so v barvnem krogu spodaj).



Projekt vodi Zavod republike Slovenije za šolstvo in je podprt s strani Evropske unije- Evropskih socialnih skladov.

Naša šola je za vsebino izbrala področje KULTURE. Natančneje KULTURNE DEDIŠČINE in projekt izvaja pod naslovom »IZ MOČNIH KORENIN V MOGOČNO DREVO«.

Učenci bodo pod mentorskim vodstvom strokovnih delavcev šole in v sodelovanju z najrazličnejšimi strokovnjaki, društvi ter organizacijami iz lokalne skupnosti raziskovali in preučevali kulturno dediščino ožjega pa tudi širšega lokalnega okolja. K sodelovanju so toplo vabljeni tudi starši in drugi sorodniki učencev, še posebej vsi tisti, ki se v svojem poklicnem ali zasebnem življenju tako ali drugače ukvarjajo s kulturno dediščino naših krajev.

V ta namen bomo v bližnji prihodnosti na šoli organizirali OKROGLO MIZO, kjer bomo javno predstavili vsebino in namen projekta, ter k sodelovanju povabili vse zainteresirane zunanje partnerje.